Diari Oficial de la Generalitat Valenciana


Sumari del DOGV 4184, del 06-02-2002 (2002/698)

Notificació al senyor Antonio Amador Cortés. Expedient número 256/2001.
-----------------------------------------------------------------------

### Dades del document

Número de DOGV
:   4184

Data del DOGV
:   06-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/698


Organisme emissor
:   Conselleria de Justícia i Administracions Públiques

Tipus de document
:   Anunci

Notificació al senyor Antonio Amador Cortés. Expedient número 256/2001. [2002/F698]
  
De conformitat amb allò que ha acordat aquesta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, per mitjà del present edicte es procedeix a notificar al senyor Antonio Amador Cortés, amb últim domicili conegut al carrer de Sant Vicent Ferrer, s/n, de la localitat de Crevillent, l'Acord d'Iniciació I-2001/0256, de data 4 de desembre de 2001, dictat en l'expedient sancionador que s'està tramitant al Servei d'Espectacles i Establiments Públics.
  
«Vista la denúncia formulada per la Guàrdia Civil de Crevillent, i realitzades les actuacions prèvies pertinents de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels següents fets:
  
El dia 23 de setembre de 2001, sent les 03.10 hores, es va realitzar inspecció a l'establiment denominat Bar, siti al carrer de Sant Vicent Ferrer, s/n, de Crevillent, el titular del qual és el senyor Antonio Amador Cortés, domiciliat a la Urbanització Els Molins, 98-bl. D-4-3r, de Crevillent, i s'hi va verificar que es trobava obert amb 30 persones al seu interior, incomplint l'horari màxim de tancament establit en l'Ordre de 29 de desembre de 2000, de la Conselleria de Justícia i Administracions Públiques, per la qual es regulen els horaris dels espectacles i establiments públics (DOGV núm. 3.908, de 02.11.2001).
  
Podent constituir els referits fets una infracció qualificada de lleu, tipificada en l'article 21.g) de la Llei 2/1991, d'Espectacles, Establiments Públics i Activitats Recreatives, i la sanció de la qual ve determinada en l'article 26.a) de la citada llei, el qual estableix:
  
Les faltes lleus se sancionaran amb advertència i/o multa en quantia fins a 100.000 pessetes, i en el present supòsit es proposa una sanció de 100.000 pessetes (601,01 euros).
  
Tot això sense perjuí del que resulte de la instrucció, sent òrgan competent per a la resolució del present expedient el director territorial de Justícia i Administracions Públiques, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposa l'article 31 de la citada Llei 2/1991, de la Generalitat Valenciana, els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra el senyor Antonio Amador Cortés per presumpta infracció de l'article 21.g) de la Llei 2/1991, que es tramitarà per mitjà del procediment simplificat previst en els articles 23 i 24 del Reial Decret 1.398/1993, de 4 d'agost, en relació amb els articles 31.a) i 33 de la Llei 2/1991, i se li significa que d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat; en aquest cas es resoldrà el procediment amb la imposició de la sanció que procedisca.
  
Així mateix, s'acorda nomenar instructor i secretari de l'expedient sancionador Walenka Arévalo Caballero i Mª Ángeles Sebastiá Rodríguez respectivament, als quals se'ls notificarà en forma aquest nomenament, així com als inculpats, de conformitat amb el que estableix l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i en l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació segons el que es disposa en els articles 28 i 29 de la citada Llei 30/1992.
  
En virtut del que estableix l'article 31.a) de la Llei 2/1991, d'Espectacles, Establiments Públics i Activitats Recreatives, se li concedix un termini de 10 dies, comptats a partir del següent a la notificació del present acord, perquè aporte totes les al·legacions, documents o informacions que estime convenients.»
  
I perquè servisca de notificació a l'interessat mencionat anteriorment, s'expedeix el present edicte.